ใจบันดาลแรง! “บิ๊กป้อม” ลัดฟ้าลง “กระบี่” ติดตามสถานการณ์น้ำ
"พล.อ.ประวิตร วงษ์สุวรรณ" ลงพื้นที่ จ.กระบี่ ติดตามสถานการณ์น้ำ และแผนรับมือช่วงหน้าฝน ขณะที่คอหวยแอบส่องเลขทะเบียนรถที่ใช้ลงพื้นที่ครั้งนี้
"พล.อ.ประวิตร วงษ์สุวรรณ" ลงพื้นที่ จ.กระบี่ ติดตามสถานการณ์น้ำ และแผนรับมือช่วงหน้าฝน ขณะที่คอหวยแอบส่องเลขทะเบียนรถที่ใช้ลงพื้นที่ครั้งนี้
5 ก.ย. 2565

ผู้สื่อข่าวรายงานว่า พลเอกประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี พร้อมคณะ เดินทางถึงที่ท่าอากาศยานนานาชาติกระบี่ โดยมี ส.ส.พรรคพลังประชารัฐ ประกอบด้วย นายสัณหพจน์ สุขศรีเมือง ส.ส.เขต 2 นครศรีธรรมราช, นายสายัณห์ ยุติธรรม ส.ส. เขต 7 นครศรีธรรมราช , นายรงค์ บุญสวยขวัญ ส.ส.เขต 1 นครศรีธรรมราช ,นายนัทธี ถิ่นสาคู ส.ส.เขต 2 ภูเก็ต, นายอาญาสิทธิ์ ศรีสุวรรณ ส.ส.เขต 3 นครศรีธรรมราช, นายนิพันธ์ ศศิธร ส.ส.เขต 1 ตรัง และสมาชิกพรรคพลังประชารัฐ ให้การต้อนรับ
นอกจากนี้ยังมีการแสดงมโนราห์ของ นางแขม เครือวัลย์ ศิษย์มโนราห์ฉลวยประดิษฐ์ศิลป์อายุ 82 ปี ขับกลอนมโนราห์ ต้อนรับ พร้อมอวยพรให้พล.อ.ประวิตร คิดปราถนาสิ่งใดขอให้สมใจปอง สมปราถนาตามที่คิด สุขภาพร่างกายแข็งแรง และประสบความสำเร็จในการทำงานเพื่อชาติบ้านเมือง
จากนั้นพล.อ.ประวิตร เดินทักทายประชาชนที่มาต้อนรับ โดยประชาชนได้มอบดอกกุหลาบให้กำลังใจ ซึ่งพล.อ.ประวิตร มีสีหน้ายิ้มแย้มแจ่มใส ทักทายประชาชนอย่างอารมณ์ดี  สำหรับภารกิจการลงพื้นที่ จ.กระบี่ ในครั้งนี้ พล.อ.ประวิตร ใช้รถโตโยต้า VELLFIRE เลขทะเบียน 2 ขฉ 5605 กรุงเทพมหานคร